EELARVE- JA MAJANDUSKOMISJONI KOOSOLEKU

# PROTOKOLL

Aruküla 30. oktoober 2024 nr 10

Algus kell: 17:30, lõpp kell: 18:00

Juhatas ja protokollis: komisjoni esimees Reelika Pirson-Heinloo

Võtsid osa: Heimar Leoste, Paul Savisild ja Garina Toomingas

Kutsutud: finantsjuht Jelena Aasma

Puudusid: Andres Kallaste, Eliis Kahlo, Tiina Rühka, Andre Sepp, Maarja Sikut Ants Kivimäe, Kaido Kirsip, Mihkel Must, ja Kalev Villem.

**Päevakord**

1. **Nõusoleku andmine Peningi külas, Raasiku tee 3-5 asuva korteriomandi võõrandamiseks.**
2. **2024. aasta 9 kuu eelarvetäitmine.**
3. **2024. aasta Lisaeelarve nr 3.**
4. **Nõusoleku andmine Peningi külas, Raasiku tee 3-5 asuva korteriomandi võõrandamiseks.**

J. Aasma tutvustas eelnõud, et Vallavalitsus algatas N. R. pärimismenetluse ja kuivõrd menetluse käigus ühtegi pärijat ei õnnestunud välja selgitada, päris N. R. vara kohalik omavalitsus. Raasiku

tee 3-5 korteri näol on tegemist 2-toaline korter eluruumi pinnaga 40,30 m 2, mis asub 3- korruselise korterelamu 3-ndal korrusel.

**Komisjon otsustas:** Volikogul anda nõusolek Peningi külas, Raasiku tee 3-5 asuva korteriomandi võõrandamiseks.

1. **2024. aasta 9 kuu eelarvetäitmine.**

J. Aasma tutvustas eelnõud, et üheksa kuuga oli Raasiku valla 2024. aasta eelarve täitmine tulude osas 77,07 %, laekus ca üle 9 982 219 eurot. Väike ülelaekumine on tingitud füüsilise isikust tulumaksu ülelaekumisest. Eelmise aasta eelarve täitmisega võrreldes on tõus olnud 9,2 %. Kulude täitmise üheksa kuu protsent oli 69,65 %.

Palgakulude täitmise protsent oli 70,99, majanduskulude protsent 67,66 % ehk 75% on norm. Nüüd on ka talv tulemas ja küttekulud ja lumelükkamise kulud lisanduvad.

Palgakulude kasv on 2023. aasta üheksa kuuga võrreldes 8,4 %, majandamiskulude langus võrreldes 2023. aasta üheksa kuuga on -2,2 %.

H. Leoste: millest maj. kulude langus tuli?

J. Aasma: Eelmine aasta ei olnud maj. kulude kasvu otseselt, lihtsalt 2023 oli suuremad projektid, mis tõstsid maj.kulusid.

R. Pirson-Heinloo: mis seis meil teede rahadega on?

J. Aasma: Maanteetranspordi kulud on 86% täidetud. Investeeringutest, ehk kõige suurem on see on kergliiklustee meil nüüd tulemas. Saime nüüd ka tulemused, milleks on ca 660 000 (koos km-ga) eurot ja selle summa sees on ka omaniku järelevalve tasu. Hetkel on vaidlustamise periood, kuid loodame, et leping saab sõlmitud.

P. Savisild: meil on plaanis veel sel aastal veel hankeid üles panna (Lammasaare tee ehitus ja Jaama tänava kõnnitee projekteerimine), kuna meil on kergliiklustee hanke hinnad teada.

**Komisjon võttis info teadmiseks.**

1. **2024. aasta Lisaeelarve nr 3.**

J. Aasma tutvustas eelnõud, et meie sotsiaalosakond vajab lisaraahatust, kuna nt võttes eelmise aasta seisuga oli 21 inimest, kes elasid hooldekodus, siis tänaseks on see number 40 ja aasta ei ole veel läbi. Planeeritud oli selleks aasta 190 000 eurot. Ühe elaniku eest maksame kuus 650 eurot, millele lisandub see, et kui tema sissetulek on alla miinimumi (alla 710 euro), siis tasume veel selle vahe kinni ja veel tasume ravimid. Kui on omaksed olemas, siis nemad tasuvad 650 eurost ülejäänud summas ise. Kui tal ei ole omakseid, siis tasume täis summas.

Lisarahastust vajab ka üldrahastus, kuna gümnaasiumisse on läinud rohkem lapsi, kui oli planeeritud. Vald tasub ühe lapse eest 102 eurot kuus teistele gümnaasiumitele, kuna meil ei ole endal gümnaasiumit.

Suur summa on läinud ja teiste omavalitsuse ja eralasteaedade tasumiseks. Nüüd sügisest on see läinud väiksemaks, kuna meie endi lasteaedades on ka lisakohti olnud ja mõned kohad on veelgi vabad. Haaridus ja sotsiaalvaldkonna lisaraha võtame füüsilise isiku tulumaksu ülelaekumisest.

Maakorraldusse on läinud samuti suurem summa raha ehk 19 600 eurot, mis on seotud valla maade detailplaneeringutega, lisaks geoaluste tellimisega. Raha võtame siis reale juurde meie üleöö deposiidist tekkinud vahenditest.

Pikavere mõisa kool planeeris, et nad renoveerivad aulat (neil oli toetuse vahenditest 20 000 eurot), kuid nüüd hanke tulemus on hinnaks 30 000+km. Nad ise on nüüd teinud ettepaneku, kuidas nende eelarve piires vahendid ümber tõsta.

**Komisjon võttis info teadmiseks.**

1. **Kohapeal algatatud teema**

H. Leoste: Liinibuss, mis viib hommikul lapsed Jürri kooli on nii täis, et võib tekkida võimalus, et bussijuht keeldub järgmistes peatustes inimesi peale võtmast. See aga tekitab järgmise mure neile, kes maha jäävad. Kes selle teemaga võiks tegeleda?

P. Savisild: saada see mure valda, et tegeleme sellega, et kas saab midagi teha.

**Järgmine komisjon 27. november 2024, kell 17:30 Volikogu saalis.**

(allkirjastatud digitaalselt)

Reelika Pirson-Heinloo

koosoleku juhataja/protokollija